[Foto’s] Vrystaat-ongeluk eis tien‘n Foto van die toneel. Foto: ER24 JONGSTE: Die dodetal het intussen gestyg. Lees hier. Tien mense is Vrydag dood en talle beseer nadat ŉ bus met sowat 42 insittendes verskeie kere in die Golden Gate-natuurreservaat in die Vrystaat gerol het. Chris Botha, woordvoerder van Netcare 911, het gesê die ongeluk het omstreeks 11:50 op die R712 plaasgevind. “Dit is nog nie bekend wat tot die ongeluk gelei het nie, maar die bus het die pad verlaat en verskeie kere teen ŉ skuinste afgerol,” het Botha gesê. Verskeie mense is uit die bus geslinger terwyl dit gerol het. Nege mense was reeds dood toe paramedici by die toneel opgedaag het. Die beseerdes is op die toneel behandel en na ŉ nabygeleë hospitaal geneem. ŉ Pasiënt wat kritiek beseer is, is by die hospitaal dood. Volgens onbevestigde gerugte is dit ‘n Suid-Afrikaanse Nasionale Weermag-bus. Die polisie ondersoek die ongeluk.